
DR 30.11.2011  

 
87 

(b) sebagai makluman peruntukan seksyen 22(1) [Akta 118] 
yang sedia ada membolehkan tindakan pendakwaan 
diambil terhadap pengarah-pengarah syarikat pemaju 
perumahan tersebut dan boleh jika disabit kesalahan 
dipenjarakan selama tempoh tidak kurang dari 12 bulan 
tetapi tidak melebihi dari tiga tahun serta denda tidak 
kurang dari RM50,000 tetapi tidak melebihi RM250,000. 

Tuan Yang di-Pertua, pemansuhan peruntukan juga dicadangkan untuk 
menambahbaikkan dan memperluas skop Akta 118 seperti berikut; pemansuhan 
subseksyen 16N adalah berkenaan dengan had bidang kuasa tribunal kerana maksud 
‘any throw seduction’ boleh disalahtafsirkan sebagai termasuk suatu tuntutan ke atas 
apa-apa ganti rugi jumlah tertentu di bawah perjanjian jual beli. Justeru, pemansuhan 
ini dapat mengelakkan pertikaian berhubung dengan had bidang kuasa tribunal dalam 
mendengar kes-kes berkaitan tuntutan ganti rugi kelewatan penyerahan pemilikan 
kosong ataupun late delivery of vacant possession (LAD). Tuan Yang di-Pertua, saya 
mohon mencadangkan. Sekian, terima kasih. 

■1750  

Timbalan Menteri Penerangan, Komunikasi dan Kebudayaan I [Dato' 
Joseph Salang anak Gandum]:  Tuan Yang di-Pertua, saya mohon menyokong. 

Timbalan Yang di-Pertua [Datuk Dr. Wan Junaidi bin Tuanku Jaafar]:  
Ahli-ahli Yang Berhormat, masalah di hadapan Majlis ialah rang undang-undang 
bernama suatu akta untuk meminda Akta Pemajuan Perumahan (Kawalan dan 
Pelesenan) 1966 dibaca kali yang kedua sekarang dan terbuka untuk dibahas. Yang 
Berhormat Permatang Pauh.   

 

5.51 ptg. 

Dato' Seri Anwar Ibrahim [Permatang Pauh]: Terima kasih Tuan Yang di-
Pertua. Saya menyambut baik langkah dan inisiatif yang diambil oleh Menteri untuk 
mengemukakan pindaan kepada Rang Undang-undang Pemajuan Perumahan ini yang 
juga berkaitan dengan undang-undang yang baru diluluskan sebentar tadi. Seperti 
mana yang disentuh oleh Yang Berhormat Menteri, isu ini lama, melibatkan 
permasalahan rakyat yang banyak dan juga projek perumahan terbengkalai telah 
disebut. Saya kira sekarang tentunya lebih dari 170 perumahan terbengkalai dan belum 
ada langkah-langkah yang jelas yang nampak boleh memulihkan sebahagian besar 
daripadanya.   

Akan tetapi ada beberapa hal yang perlu disentuh di sini kerana Yang 
Berhormat Menteri menyentuh tentang build and sell dan sell and build dalam beberapa 
kenyataan awal dan diunjurkan mahu dilaksanakan pada 2015 untuk memberikan 
persiapan awal.  Saya ingin menegaskan bahawa perkara ini mendesak.  Tidak ada 
salahnya bagi kementerian memperketatkan usaha supaya pelaksanaan diawalkan.  
Tidak sepenuhnya tetapi permulaan itu dimulakan sekarang supaya 2015 tidak 
dimulakan tetapi sudah mantap. Masalahnya saya juga ada pengalaman sedikit 
kerjasama dengan kementerian dahulu dan kejayaan pada masa itu tidak perlu dengan 
institusi baru seperti mana yang dicadangkan dalam Rang Undang-undang Pemajuan 
Perumahan yang diluluskan.   

Kita ini ada satu penyakit ‘Parkinson’s Law’.  Ada problem, ada agensi dan 
perbelanjaan untuk agensi itu sudah mengambil permulaan 30 peratus daripada kos.  
Apa yang dilakukan dahulu atas inisiatif bekas Gabenor Bank Negara, Allahyarham Tan 
Sri Jaafar ialah mencadangkan kepada Kementerian Perumahan dan Kerajaan 
Tempatan dan Kementerian Kewangan kerana pihak bank punyai pengaruh yang kuat.  
Bila Bank Negara campur tangan secara langsung dan Kementerian Perumahan dan 
Kerajaan Tempatan walaupun ada undang-undang yang dicadangkan di sini yang 
memperketatkan kuasa memantau pemaju tetapi kuasa yang ada itu tidak kecil, cuma 
kita musykil mengapa terlalu lemah kedudukan kementerian berhadapan dengan 
pemaju.  

Kita lihat umpamanya, seksyen 11 - kuasa Menteri untuk menjamin 
kepentingan pembeli.  Masalahnya, pengaruh pemaju itu terlalu besar dalam negara 
kita kerana pemaju ini orang besar-besar, orang maha kaya.  



87 (b) sebagai makluman peruntukan seksyen 22(1) [Akta 118] yang sedia ada membolehkan tindakan pendakwaan diambil terhadap pengarah-pengarah syarikat pemaju perumahan tersebut dan boleh jika disabit kesalahan dipenjarakan selama tempoh tidak kurang dari 12 bulan tetapi tidak melebihi dari tiga tahun serta denda tidak kurang dari RM50,000 tetapi tidak melebihi RM250,000. Tuan Yang di-Pertua, pemansuhan peruntukan juga dicadangkan untuk menambahbaikkan dan memperluas skop Akta 118 seperti berikut; pemansuhan subseksyen 16N adalah berkenaan dengan had bidang kuasa tribunal kerana maksud 'any throw seduction' boleh disalahtafsirkan sebagai termasuk suatu tuntutan ke atas apa-apa ganti rugi jumlah tertentu di bawah perjanjian jual beli. Justeru, pemansuhan ini dapat mengelakkan pertikaian berhubung dengan had bidang kuasa tribunal dalam mendengar kes-kes berkaitan tuntutan ganti rugi kelewatan penyerahan pemilikan kosong ataupun late delivery of vacant possession (LAD). Tuan Yang di-Pertua, saya mohon mencadangkan. Sekian, terima kasih. #1750 Timbalan Menteri Penerangan, Komunikasi dan Kebudayaan I [Dato' Joseph Salang anak Gandum]: Tuan Yang di-Pertua, saya mohon menyokong. Timbalan Yang di-Pertua [Datuk Dr. Wan Junaidi bin Tuanku Jaafar]: Ahli-ahli Yang Berhormat, masalah di hadapan Majlis ialah rang undang-undang bernama suatu akta untuk meminda Akta Pemajuan Perumahan (Kawalan dan Pelesenan) 1966 dibaca kali yang kedua sekarang dan terbuka untuk dibahas. Yang Berhormat Permatang Pauh. 5.51 ptg. Dato' Seri Anwar Ibrahim [Permatang Pauh]: Terima kasih Tuan Yang di- Pertua. Saya menyambut baik langkah dan inisiatif yang diambil oleh Menteri untuk mengemukakan pindaan kepada Rang Undang-undang Pemajuan Perumahan ini yang juga berkaitan dengan undang-undang yang baru diluluskan sebentar tadi. Seperti mana yang disentuh oleh Yang Berhormat Menteri, isu ini lama, melibatkan permasalahan rakyat yang banyak dan juga projek perumahan terbengkalai telah disebut. Saya kira sekarang tentunya lebih dari 170 perumahan terbengkalai dan belum ada langkah-langkah yang jelas yang nampak boleh memulihkan sebahagian besar daripadanya. Akan tetapi ada beberapa hal yang perlu disentuh di sini kerana Yang Berhormat Menteri menyentuh tentang build and sell dan sell and build dalam beberapa kenyataan awal dan diunjurkan mahu dilaksanakan pada 2015 untuk memberikan persiapan awal. Saya ingin menegaskan bahawa perkara ini mendesak. Tidak ada salahnya bagi kementerian memperketatkan usaha supaya pelaksanaan diawalkan. Tidak sepenuhnya tetapi permulaan itu dimulakan sekarang supaya 2015 tidak dimulakan tetapi sudah mantap. Masalahnya saya juga ada pengalaman sedikit kerjasama dengan kementerian dahulu dan kejayaan pada masa itu tidak perlu dengan institusi baru seperti mana yang dicadangkan dalam Rang Undang-undang Pemajuan Perumahan yang diluluskan. Kita ini ada satu penyakit 'Parkinson's Law'. Ada problem, ada agensi dan perbelanjaan untuk agensi itu sudah mengambil permulaan 30 peratus daripada kos. Apa yang dilakukan dahulu atas inisiatif bekas Gabenor Bank Negara, Allahyarham Tan Sri Jaafar ialah mencadangkan kepada Kementerian Perumahan dan Kerajaan Tempatan dan Kementerian Kewangan kerana pihak bank punyai pengaruh yang kuat. Bila Bank Negara campur tangan secara langsung dan Kementerian Perumahan dan Kerajaan Tempatan walaupun ada undang-undang yang dicadangkan di sini yang memperketatkan kuasa memantau pemaju tetapi kuasa yang ada itu tidak kecil, cuma kita musykil mengapa terlalu lemah kedudukan kementerian berhadapan dengan pemaju. Kita lihat umpamanya, seksyen 11- kuasa Menteri untuk menjamin kepentingan pembeli. Masalahnya, pengaruh pemaju itu terlalu besar dalam negara kita kerana pemaju ini orang besar-besar, orang maha kaya.